projecte-aina/catalan_government_crawling huggingface dataset:
Organitza: Consell Català de l'Esport
Sessions informatives organitzades per la Comissió Europea que té com objectiu explicar les oportunitats de finançament disponibles dins el programa Erasmus +.
La Jornada ofereix assessorament i consell sobre la preparació i presentació de propostes, a més de donar suport en els aspectes financers.
Les presentacions es podran veure en directe per streaming en 5 llengües mitjançant l'enllaç que facilita l'organització.
"L'objectiu d'aquesta Llei és desenvolupar i garantir els drets de lesbianes, gais, bisexuals, transgèneres i intersexuals (LGBTI) i evitar-los situacions de discriminació i violència, per a assegurar que a Catalunya es pugui viure la diversitat sexual i afectiva en plena llibertat".
La xarxa "LGTBI, educació física i esport" reuneix als principals centres espanyols que han iniciat la investigació, la formació i la sensibilització sobre la temàtica LGTBI i esport al nostre país, amb investigadors i investigadores de l'INEFC de Barcelona (Universitat de Barcelona), la Universitat de València, l'UNIR, la Universitat de Sevilla, la Universitat de Vigo i la Universitat del País Basc.
Així mateix, compta també amb la col·laboració d'especialistes de referència internacional de la Leeds Beckett University (Regne Unit), la University of Winchester (Regne Unit) i la German Sport University Cologne (Alemanya).
Treball de Final de Grau de Periodisme
Direcció General d'Igualtat i Secretaria General de l'Esport i de l'Activitat Física (Generalitat de Catalunya)
La campanya de difusió del Manifest vol arribar al màxim d'entitats esportives de tot Catalunya perquè facin la lectura pública en activitats esportives d'àmbit escolar, federat o universitari, de competició o de lleure, durant la setmana del 18 de novembre a l'1 de desembre.
La lectura haurà de fer-se abans d'iniciar la classe, l'activitat, la competició o l'entrenament.
Podeu difondre la vostra adhesió del Manifest del món de l'esport contra la violència envers les dones amb la publicació de fotos i vídeos a les xarxes socials.
També podeu difondre els vostres missatges d'adhesió amb les etiquetes, i i completar l'acció amb el repartiment de petits llaços liles a esportistes participants i persones assistents.
També podeu difondre els vostres missatges d'adhesió amb les etiquetes i
Aquest dossier recull els diferents estudis relacionats on destaquen que hi ha una percepció diferenciada de la seguretat, fet que provoca un ús diferenciat dels espais, també en funció de les hores del dia.
Tothom que vulgui accedir a aquests ensenyaments esportius i que tingui alguna formació relacionada amb el món de l'activitat física i l'esport, pot sol·licitar la convalidació o correspondència formativa amb els Ensenyaments Esportius de Règim Especial.
Per sol·licitar al Consejo Superior de Deportes (CSD) l'homologació o correspondència formativa, s'ha d'acreditar un diploma o certificat espanyol d'entrenador en una modalitat esportiva.
Homologar títols i estudis fets a l'estranger amb els títols equivalents espanyols vol dir reconèixer la seva validesa oficial a Espanya.
L'homologació habilita per continuar estudis d'un altre nivell educatiu espanyol, i implica el reconeixement de les competències professionals inherents al títol espanyol de referència.
Per sol·licitar una homologació o convalidació d'estudis estrangers no universitaris cal residir a Catalunya.
(Si el títol no està en castellà, caldrà la traducció literal jurada).
El Programa Dones i Esports elaborat per la Secretaria General de l'Esport i de l'Activitat Física (SGEAF), amb la col·laboració de l'Institut Català de les Dones (ICD), que va ser presentat al maig de 2015, posa de manifest l'objectiu de les administracions públiques, institucions i entitats de la societat civil vinculades amb l'àmbit de l'esport, la voluntat de treballar conjuntament perquè la societat evolucioni cap a la plena igualtat d'oportunitats entre homes i dones, incrementant la visibilització i valoració de les aportacions de les dones al món de l'esport.
Aquest programa s'emmarca en el Pla Estratègic de polítiques de dones.
El Gabinet de Gènere del Consell Català de l'Esport, de la Secretaria General de l'Esport i de l'Activitat Física, és l'Àrea de referència en qüestions d'esport i gènere, l'aplicació de polítiques transversals i la implementació del Programa Dones i Esports i d'assessorament a entitats esportives i a persones vinculades a l'esport sobre qüestions relacionades amb la perspectiva de gènere en els diferents àmbits d'actuació de l'Administració Esportiva.
La missió del Programa és la d'impulsar actuacions adreçades a corregir els desequilibris existents entre dones i homes a l'àmbit de l'esport, a tots els nivells, i fomentar mecanismes d'intercanvi de coneixements i experiències que facin possible avançar cap a la igualtat efectiva.
Els principis generals que fonamenten el Programa són els següents:
Necessitat que les dones preguin part de l'activitat física i esportiva, a fi que la societat catalana pugui gaudir de les aportacions, les habilitats i les capacitats de les dones i, a la vegada, perquè la meitat de la població no sigui exclosa d'un procés social que fomenta el benestar, la salut i el coneixement del cos de cadascú.
La invisibilització ha estat un dels obstacles que ha acompanyat les dones al llarg del temps.
Cal mostrar les aportacions que les dones han fet i fan al món de l'esport i visibilitzar els espais públics on les dones duen a terme activitat física i creen xarxes al seu entorn, així com les seves motivacions, necessitats i expectatives relacionades amb la pràctica esportiva.
Cal crear referents amb els quals les noies i dones de Catalunya es puguin emmirallar.
Acceptar les diferències existents entre tots dos sexes i entendre-les com a riquesa positiva amb l'objectiu que dones i homes puguin gaudir de l'esport en igualtat d'oportunitats i amb el mateix reconeixement.
El Programa Dones i Esports estableix un total de 6 línies estratègiques i 23 plans d'actuació i neix amb la voluntat de continuïtat en el temps, mes enllà del període establert.
FITJOVE és un programa de promoció d'exercici físic en l'adolescència, promogut per l'Agència de Salut Pública de Catalunya (ASPCAT), i el Consell Català de l'Esport (CCE), de la Generalitat de Catalunya amb la coordinació tècnica de la Fundació Esportsalus.
Els objectius del programa són:
El programa s'adreça en primera instància a adolescents de 4t d'ESO (15-16 anys ), de centres educatius que estiguin adherits al Pla Català d'Esport a l'Escola i es trobin en zones d'especial vulnerabilitat de Catalunya, amb la incorporació progressiva de municipis, segons les disponibilitats pressupostàries.
Hi podran participar també els nois i noies de 16 a 18 anys de la zona que s'hi vulguin apuntar, segons les prioritats i les condicions establertes.
Exercici físic per a adolescents i ocupació saludable del temps d'oci
2a Fase (horari extraescolar): activitats dirigides al centre esportiu del barri.
Emmarcat en el Pla Estratègic d'Esports d'Hivern de Catalunya, el programa Esport Blanc Escolar té l'objectiu d'impulsar la iniciació i el coneixement dels esports d'hivern, en les seves diferents modalitats, en la població infantil de 3r i 4t de primària.
L'altra finalitat és educar mitjançant l'esport a respectar, gaudir, conviure, estimar i conèixer les nostres muntanyes amb la complicitat del professorat dels centres d'ensenyament i dels tècnics d'esport.
El Programa Blanc Escolar té com a objectius generals:
Centres participants al Programa Esport Blanc Escolar
Alumnat participant al Programa Esport Blanc Escolar
Font: Federació Catalana d'Esports d'Hivern
El Govern de la Generalitat de Catalunya va creure necessària la impulsió d'aquest Pla en base a l'anàlisi d'una sèrie de circumstàncies entre les quals podem destacar les següents:
El desenvolupament d'aquest Pla en el territori fa que sigui necessària la intervenció coordinada de diversos agents, entre els quals podem destacar els següents:
El Pla pretén posar a l'abast de tots els alumnes de primària i secundària la pràctica d'activitats físiques i esportives, i aprofitar el gran potencial d'aquestes activitats per contribuir a la formació personal i cívica dels nostres infants i joves.
Més concretament, podem destacar els objectius següents:
El Pla es basa en una sèrie d'actuacions entre les quals podem destacar les següents:
Durant el curs 2005-2006 es va portar a terme la fase pilot del Pla en un centenar de centres educatius, majoritàriament públics i de secundària, amb el calendari següent:
Amb la col·laboració de l'Agrupació Esportiva d'Associacions d'Esport Escolar de Catalunya
Les associacions esportives escolars es poden inscriure al Registre d'Entitats Esportives en cas que vulguin ser reconegudes legalment i optar als ajuts o al suport que la Generalitat de Catalunya o altres administracions públiques poden concedir.
També s'hi poden adscriure les seccions esportives escolars.
El PIEC-2005 va ser aprovat pel Decret 95/2005, de 31 de maig, i en aquests moments el Consell Català de l'Esport redacta la seva actualització.
Un cop superat l'horitzó del PIEC-2005 i després de l'avaluació corresponent, el Consell Català de Esport (CCE) ha iniciat els treballs de la seva actualització.
L'objectiu és adaptar les determinacions del PIEC a la realitat actual del sistema esportiu Català i al planejament territorial desplegat en aquest període, així com estimar la infraestructura esportiva necessària per a l'escenari demogràfic previst al nou horitzó, establert a l'any 2026.
A l'hora ha de redefinir la normativa i els criteris a aplicar en els programes d'inversió pública en equipaments esportius.
Els documents de proposta de l'actualització del PIEC (aPIEC) són una síntesi de les conclusions dels estudis de base endegats amb aquest motiu.
El Servei d'Equipaments Esportius del CCE els posa a l'abast de tothom amb l'objectiu de compartir-los i obrir el debat sobre els diferents temes que incideixen en la planificació dels equipaments esportius.
Per tant, són documents de treball provisionals, oberts a la incorporació de les aportacions que es rebin de les persones i entitats interessades.
El PIEC, aprovat pel Decret 95/2005, és un instrument que planifica, fomenta i coordina les actuacions relacionades amb els equipaments esportius a Catalunya.
El PIEC-2005 va ser aprovat pel Decret 95/2005, de 31 de maig, i en aquests moments el Consell Català de l'Esport redacta la seva actualització
El Cens d'Equipaments Esportius de Catalunya (CEEC) és una base de dades informatitzada que recull les principals característiques dels equipaments esportius de Catalunya.
La Llei de l'Esport preveu que una de les funcions del Consell Català de l'Esport és actualitzar el CEEC i que correspon als municipis portar un cens del seu territori.
El CEEC també és una eina fonamental en el procés d'elaboració del Pla director d'instal·lacions i equipaments esportius de Catalunya (PIEC), així com una font d'informació permanent que permet avaluar l'evolució de la dotació d'equipaments esportius a Catalunya.
El document estableix una base metodològica comuna entre tots els agents que vetllen pels objectius del Cens d'equipaments esportius de Catalunya.
El seguiment i actualització d'aquestes dades ens permetrà formular les previsions i projeccions en l'espai i el temps, d'acord amb l'evolució de tots els altres elements dels sistema
A continuació, es mostra la visualització de les dades del Cens d'equipaments esportius de Catalunya.
Les diferents taules engloben els espais segons les grans categories que es poden trobar en una instal·lació esportiva; espais esportius convencionals, espais esportius singulars, àrees d'activitat esportiva i espais complementaris.
Per filtrar la informació per comarca, cal seleccionar-ne una al mapa i així, es generen els resultats per municipi i els totals de la comarca.
Cada taula mostra les instal·lacions censades per municipi que disposen d'almenys un espai de la categoria que indica la taula i acte seguit, es troba el recompte per tipus d'espai.
També es disposa d'una llegenda amb l'explicació dels acrònims emprats en la visualització.
El DECRET 34/2010, de 9 de març, del Registre d'Entitats Esportives de la Generalitat de Catalunya estableix que abans d'utilitzar els llibres d'actes i de comptabilitat han d'estar legalitzats mitjançant diligència.
També poden ser diligenciats posteriorment quan l'entitat redacti les actes o porti els llibres de manera informatitzada, i haurà de presentar-los enquadernats per a la seva legalització dins els 4 mesos següents a la finalització dels seu exercici econòmic.
El tràmit de diligenciar els llibres es porta a terme a les Representacions territorials de l'Esport.
L' esport català se suma a la Campanya, endegada pel l' Institut Català de les Dones, a través de les xarxes socials la campanya amb l'objectiu d'augmentar la protecció i la seguretat d'infants, adolescents i joves davant les violències masclistes en l'actual realitat derivada per la crisi sociosanitària de la COVID19.
La convivència forçada amb els agressors, una connectivitat més intensa a internet i els canvis en l'ús de l'espai públic poden incrementar i agreujar les situacions de violències masclistes.
Davant d'aquesta situació, la iniciativa s'adreça a la població més jove per donar-los eines per identificar les diferents manifestacions de les violències masclistes que poden estar patint, apropar-los els recursos i serveis existents i promoure un espai virtual de suport i sororitat col·lectiu que trenqui el seu aïllament.
La campanya, que visibilitza diferents manifestacions de violències masclistes per facilitar la seva identificació, es difondrà a través de Tik-To k, Instagram, YouTube, Twitter i Facebook.
Per incrementar la difusió i eficàcia dels missatges a través de les xarxes, la iniciativa demana el suport dels i les influencers que s'adrecen al públic més jove.
La Campanya posa èmfasi en els següents missatges:: Estigues alerta!
Hi ha adults que es fan passar per col·legues a les xarxes.: Ets lliure de parlar amb qui vulguis i penjar les fotos que vulguis!
: Tens dret a viure la teva orientació sexual i identitat de gènere de forma lliure dins i fora de casa!: Res del que facis justifica que t'humiliïn, et culpabilitzin o t'ignorin: Ningú té dret de controlar els teus diners, prendre-te'ls o gastar-se'ls sense el teu consentiment
A través de la pàgina web http://dones.gencat.cat/ca/ambits/violencia_masclista/AgafaElGuant/ es facilita un seguit de recursos audiovisuals que ajuden a la identificació de les violències masclistes.
També s'hi poden trobar els principals serveis on adreçar-se si s'està en aquesta situació.
Els missatges de la campanya difonen i faciliten àmpliament les principals vies d'accés telemàtiques:
El Servei d'Equipaments Esportius del Consell Català de l'Esport és el responsable de la direcció tècnica del CEEC i gestiona la base de dades mitjançant un programari informàtic propi.
L'actualització de les dades del CEEC té un caràcter permanent, per tant, qualsevol ajuntament o entitat amb instal·lacions pot proposar al CCE les altes, les baixes o les modificacions de la base que creguin oportunes i el CCE les verificarà i, si cal, les modificarà.
La proposta d'alta o modificació de les dades es pot fer a través de la bústia de contacte del CEEC ( [EMAIL] ) o del formulari disponible a la fitxa de cada instal·lació a internet, formulari que ja incorpora el número de referència de la instal·lació.
El darrer treball de camp global per actualitzar les dades del CEEC va tenir lloc durant el període 2013-2016, en el qual es van visitar totes les instal·lacions esportives de Catalunya amb la col·laboració dels ajuntaments i la Diputació de Barcelona.
Per donar d'alta una nova instal·lació en el CEEC caldrà que almenys hagi començat la seva construcció.
La baixa definitiva serà efectiva quan ja no existeixi físicament o s'hagi transformat per a un ús no esportiu.
Adreçades fonamentalment als docents coordinadors/es del Pla Català d'Esport a l'Escola (PCEE) dels diferents centres educatius.
Reconegudes pel Departament d'Educació amb 5 hores de formació, consta d'una part pràctica i una part teòrica amb opcions per triar segons les necessitats dels participants i els continguts que estan relacionats amb informacions sobre el PCEE i el seu desenvolupament.
Tindran lloc a principis de setembre a Girona, Barcelona, Lleida, Tarragona i Terres de l'Ebre.
Adreçada: fonamentalment als docents coordinadors/es del Pla Català d'Esport a l'Escola (PCEE) dels diferents centres educatius.
Reconegudes pel Departament d'Educació amb 20h de formació.
Objectiu: propiciar un ambient de treball i d'intercanvi d'experiències entre els docents de primària i secundària de centres de tot Catalunya adherits al PCEE.
Temes a tractar orientats al desenvolupament d'activitats físiques i esportives als centres educatius fora de l'horari lectiu.
Les jornades d'aquest Curs 2019-2020 tindran lloc al territori de Tarragona.
10 i 11 de maig 2019 - Mollerussa (Lleida)
� D'acord amb l'article 3.4 de la Llei 19/2014, del 29 de desembre, de transparència, accés a la informació pública i bon govern, les entitats privades que rebin subvencions o ajuts públics de més de 100.000 euros anuals o que el quaranta per cert dels seus ingressos procedeixin de subvencions o ajuts públics, sempre que aquesta quantitat sigui superior a 5.000 euros, han de complir amb les obligacions que es deriven de la Llei.
El Consell Català de les Esport, en tant que entre les seves funcions la gestió del Registre d'Entitats Esportives, difon les dades de les entitats esportives que han comunicat el seu web de transparència.
Comunicació del web de transparència de les entitats esportives
El Cens d'organitzadors d'activitats fisioesportives en el medi naural té caràcter públic i és gestionat pel Consell Català de l'Esport.
En aquest Cens han d'estar incloses totes les persones i entitats organitzadores d'activitats fisicoesportives en el medi natural amb finalitats recreatives i de lleure que consten a l'annex del Decret 56/2003, de 20 de febrer, pel qual es regulen les activitats fisicoesportives en el medi natura l.
La Memòria Digital de Catalunya és un portal de recursos d'accés obert, impulsat per la Biblioteca de Catalunya i el CBUC.
És un projecte de col·laboració per a la preservació digital, en què hi participen les institucions catalanes que disposen de patrimoni bibliogràfic català.
El Consell Català de l'Esport mitjançant la Biblioteca de l'Esport participa en dos dels projectes.
Va ser creada com desenvolupament de la Llei de l'esport, i té per objectiu potenciar els aspectes preventius en la lluita contra l'ús de mètodes i substàncies que milloren artificialment el rendiment esportiu i a la vegada produeixen un efecte nociu en la salut de l'esportista.
El seu propòsit és fomentar l'educació i la formació sobre la salut i la pràctica esportiva tant en competicions oficials com en proves de caràcter popular.
El Consell Català de l'Esport dóna suport tècnic i organitzatiu a les dues Comissions.
Què són les r utes saludables identificades
Són rutes saludables de municipis de Catalunya que participen en el Pla d'Activitat Física, Esport i Salut (PAFES) i en les quals el recorregut per caminar assegura la dosi d'activitat física diària que es necessita en benefici de la vostra salut.
Cada dia camineu a bon pas 30 minuts, com a mínim.
Són recorreguts que poden ser urbans, periurbans i naturals.
De nivell fàcil o moderat i que estan a l'abast de tothom.
Tots tenen algun valor afegit quant a interès històric i patrimonial, indrets especialment interessants o de medi natural; antigues vies de ferrocarril, canals, camins públics, camins de ronda, senders, tot cercant els passos més adients i segurs.
També són transitables en bicicleta.
En una caminada podrem enfortir els nostres lligams socials, fer amistats i conèixer una mica més el nostre territori sovint desconegut.
L'activitat física moderada practicada regularment ajuda a prevenir les malalties coronàries, controlar la hipertensió, millorar la diabetis, reduir l'estrès, la depressió i el risc d'infart cerebral.
S'han dissenyat més de 800 rutes saludables a tot el territori.
"Caminar és el primer que aprenem i l'últim que volem deixar de fer".
L'evolució de la societat al llarg del segles ha generat uns hàbits de vida amb una clara tendència al sedentarisme.
Això s'ha accentuat a la segona meitat del segle XX i diversos factors han contribuït a aquesta tendència.
El nostre país, tot i que amb un esperit de pràctica esportiva contrastat, també s'ha vist afectat per increment del sedentarisme.
L'objectiu del Pla Nacional de Promoció de l'Activitat Física (PNPAF) és incrementar la pràctica de l'activitat física saludable de la societat catalana en un 4%, a través d'un pla estratègic basat en el criteri d'evidència científica, d'acord amb les directrius de les principals organitzacions internacionals, que coordini al conjunt d'agents socials.
La Secretaria General de l'Esport i de l'Activitat Física (SGEAF) impulsa la campanya 'Gent activa des de casa!' amb l'objectiu de donar a la ciutadania consells útils per a un confinament actiu i més saludable davant la pandèmia del COVID19, que obliga la població del país a quedar-se a casa per evitar el contagi de la malaltia i la saturació dels centres sanitaris.
La campanya consta de diverses peces animades, que es difondran a través de les xarxes socials de la SGEAF, i que facilita consells curts i senzills perquè persones de totes les edats puguin realitzar activitat física moderada.
"Si l'activitat física en situacions normals és una eina necessària de promoció de la salut, prevenció i control de les malalties, ara que hem de passar tot el dia a casa encara és més important dur-la a terme perquè desapareixen les rutines diàries i no disposes de l'espai natural per moure't", explica Gerard Figueras, secretari general de l'Esport i de l'Activitat Física.
L'objectiu de la campanya és oferir consells a la ciutadania per a un confinament actiu i més saludable basat en la pràctica de l'activitat física a casa
Els missatges incorporen, d'una banda, la recomanació genèrica d'incorporar hàbits saludables durant el període de confinament a casa, com ara tenir cura d'una bona alimentació, evitar el consum de tabac i d'alcohol, pensar en positiu, fer activitat física i descansar bé, i de l'altra, especifiquen consells i precaucions a l'hora de realitzar l'activitat física domèstica.
Així, es recomana fer entre 30 i 60 minuts d'activitat física diària; evitar estar més de 2 hores assegut/da de forma continuada; fixar-se una rutina diària; començar l'activitat de forma progressiva, pas a pas i sumant minuts; vestir-se amb roba i calçat còmodes, i hidratar-se bé durant i després de l'exercici.
La campanya 'Gent activa des de casa!' proposa a la ciutadania combinar tres tipus d'exercicis diferents.
En primer lloc, activitats aeròbiques, com ara fer servir la bicicleta estàtica, l'el·líptica o la cinta rodant, o substituir-ho per córrer o caminar per casa, ballar i saltar a corda, que permeten activar les pulsacions i augmentar la circulació sanguínia; en segon lloc, activitats de força, com ara abdominals, flexions, bíceps i esquats per tonificar la musculatura i protegir els ossos, i, per últim, exercicis de flexibilitat i mobilitat articular, com ara estiraments de la musculatura, i de cames, esquena, tronc, braços i coll, i també mobilitat i rotacions articulars, que ajuden a prevenir lesions i a reduir el dolor de les articulacions.
"Són consells fàcils de seguir per la ciutadania, però molt útils perquè cada persona es mantingui activa i eviti caure en el sedentarisme", afegeix Gerard Figueras.
Les diverses peces animades, que també proposaran rutines adaptades a les capacitats de persones de totes les edats fetes per professionals de l'activitat física i de l'esport, es difondran per les xarxes socials Facebook, Twitter i Instagram de la SGEAF, i portaran les etiquetes, i per reforçar les iniciatives sorgides des del Govern i de la ciutadania per fer front al coronavirus.
Més recursos per mantenir-te actiu/va a casa